Stelios er en meget hjælpsom vært. Vi skrev en del sammen inden jeg tog af sted. Og der var ikke noget spørgsmål han glemte at svare på. Så det føltes meget trygt at tage til Thessaloniki, selv om jeg umiddelbart ikke har det så nemt med at skulle finde vej i større byer. Stelios havde sørget for at oplyse om bus og taxa mv.

Lejligheden har en god beliggenhed, i et autentisk lokalt område, kort til de fleste seværdigheder. Så det var nemt at gå ud og vende hjem til lejligheden.

I lejligheden findes alt man behøver til madlavning, computer, ja selv en hårtørrer er tilgængelig. Der var dog lidt mindre plads end vi havde forestillet os ud fra billederne. Og jeg havde glemt at spørge om det var muligt at rede op til seperate sovepladser. Det klarede vi ved at en af os sov på hynder ude i køkkenet. Ikke den bedste løsning, men da vi også var på ture ud af byen med overnatninger, så gik det alt i alt rigtig godt.
Der er en virkelig skøn terasse, hvor man kan se ned på gaden. Og der er alt man behøver til indkøb mv. lige om hjørnet.

Jeg kan anbefale denne lille lejlighed til singler, eller til par som har lyst til at være tæt sammen. Til venskabsrejser vil jeg måske ikke helt anbefale lige denne lille hybel. Men jeg har kun gode anbefalinger af Stelios som vært og som en meget interesseret vært i de mennesker han huser...